Viborger Samler, 1834-02-22
Odense. Ved de fortsatte Forhører over Arrestanten Niels Larsen Pedersen paa Langeland, er det desværre, bragt til sørgelig Vished, at han forud havde gjort flere rædsomme Forsøg paa at ombringe sin Kone ved Gift, den ene Gang afvigte Juledags Aften, ved at byde hende Resten af et Smørrebrød, hvis ene Ende var indgnedet med Rottekrudt, efterat han selv havde spiist det Øvrige. Efter nogen Vægring spiste hun det; men bemærkede, at det smagte saa sandet. Vel en halv Time forblev Umennesket endnu hos sin Kone, da han saa, med sædvanlig kjærlig Afsked forlod hende. Strax derefter fornam hun store Smerter i Uderlivet, hvorpaa fulgte en heftig Brækning, der vedvarede hele Natten. Tredie Juledag vilde den hjerteløse Forbryder gjøre et nyt Forsøg. Han kom, efterat Konen havde lagt sig til Segns. Hun bød ham da noget ved Jldstedet staaende Kaffe, som hendes Søster varmede til ham. Da han havde drukket endeel heraf, bad han Konen drikke Resten, i hvilken han ubemærkt havde blandet Gift. Hun der ellers føiede hvert hans Ønske, nægtede denne Gang, synligen ledet af en høiere Styrelse, at drikke den tilbudne Kaffe. Da gik han, og lod Kaffen staae. Morgenen efter tager Konen den levnede Kaffe, slaaer den i Kjedlen, hvor ogsaa var levnet noget, varmer det Hele og giver en Portion heraf til sin gamle, syge Moder, der endnu laae. En Time efter blev det samme Tilfældet med Moderen, som for med Datteren, stærke krampagtige Smerter i Maven og derefter en heftig Brækning, der, med kortere og længere Ophold, vedvarede i 24 Timer. Synligen har Forsynets skjærmende Haand vaaget over denne agtværdige Familie, og det var saaledes vist mere end et blot Tilfælde, at en Mand, hvem Forbryderen for kort siden, i Løbet af en Samtale, spurgte: hvormeget Rottekrudt et Menneske vel behøvede for at døe, svarede: "det mindste Gran er nok til at dræbe det stærkeste Menneske." Niels Larsen Pedersen er omtrent 30 Aar gammel, og har stedse været lige saa agtet for sin Ædruelighed, Flid og Dygtighed i sit Arbeide, som foragtet for sit skjændige Forhold til det andet Kjøn, af hvilket han ved sin Forførelse har gjort flere Personer ulykkelige. Gid hans skrækkelige Exempel blive advarende for mangen Vellystling, som hartad sættter høieste Ære i den Skjændsel, der var første Bevæggrund til denne ulykkelige Mands grumme Fremfærd mod sin Ægtefælle. (Hp. Av.) Fra Stiftamtmandskabet i Ribe bekjendtgjøres under 10de De, i Ribe Avis, at 20 med Mærker forsynede Foustager med Talg, samt 19 Tønder dito uden Mærke og 500 Lpd. Talg i Stykker er i Løbet af dette Aar inddreven paa Fans Forstrand, samt paa den kgl. Forstrand i Vester Herred, i Slutningen af Januar og i Februar Maaned: 83 Foustager Talg med Mærke, 16 uden Mærke og endeel løs Talg i Stykker, samt en grønmalet Tønde med Jernbaand, paamalet: George the Fourth. J Anledning af, at der forleden ved Valget af en eligeret Borger i Aalborg slet Jngen indfandt sig, var der i "Dagen" og den hempelske Avis bemærket, at dette afgav et nyt Beviis paa den herskende Lunkenhed i Almeen-Anliggender. Hr. Bogtrykker N. P. Röe i Aalborg er i No. 28 af Aalb. Avis, ikke saa ganske enig heri, saalænge Borgerne ere indskrænkede til et absolut Valg af een iblandt tre proponerede Candidater; thi de kunne jo have anseet dem alle Tre for lige habile. Ei heller, mener han, kunde Valg af en eligeret Borger være skeet paa en mere ubeleilig Tid, end den, paa hvilken Skatte-Ligningen var i Gjære, og sluttelig ønsker han: at der maatte udfindes en mere fuldkommen Maade at inddrage personelle Skatter paa, end den nærværende hvis totale Ufuldkommenhed forbittrer ethvert Gemyt og viser tilfulde, at den, der arbeider i sit Ansigts Sved, ikke har Raadighed over sit eget Erhverv; hvilket vistnok vilde bidtage saare betydeligt til Almeen-Anliggendernes Vel, der umulig kunne trives naar en Mands Evner skal bedømmes efter Kilder, der umuligen kunne være tilforladelige, og hvorved saa megen Fortrædelighed afstedkommes." (Paa Censurens Forlangende har Hr. N. Ph. Ree underskrevet denne Artikel med sit Navn.)J Skanderborg Amtstidende læses: "Et Par Or om Vaccinationen."